CELEX: 22010D0092
Language: sl
Date: 2010-07-02 00:00:00
Title: Sklep Skupnega odbora EGP št. 92/2010 z dne 2. julija 2010 o spremembi Priloge XVIII (Zdravje in varnost pri delu, delovno pravo in enako obravnavanje moških in žensk) in Protokola 37 k Sporazumu EGP

21.10.2010   
            
            
               SL
            
            
               Uradni list Evropske unije
            
            
               L 277/46
            
         SKLEP SKUPNEGA ODBORA EGP
   št. 92/2010
   z dne 2. julija 2010
   o spremembi Priloge XVIII (Zdravje in varnost pri delu, delovno pravo in enako obravnavanje moških in žensk) in Protokola 37 k Sporazumu EGP
   SKUPNI ODBOR EGP JE –
   ob upoštevanju Sporazuma o Evropskem gospodarskem prostoru, kakor je bil spremenjen s Protokolom o prilagoditvi Sporazuma o Evropskem gospodarskem prostoru (v nadaljnjem besedilu: Sporazum), in zlasti členov 98 in 101 Sporazuma,
   ob upoštevanju naslednjega:
   
               (1)
            
            
               Priloga XVIII k Sporazumu je bila spremenjena s Sklepom Skupnega odbora EGP št. 54/2010 z dne 30. aprila 2010 (1).
            
         
               (2)
            
            
               Protokol 37 k Sporazumu je bil spremenjen s Sklepom Skupnega odbora EGP št. 159/2009 z dne 4. decembra 2009 (2).
            
         
               (3)
            
            
               Sklep Komisije 2009/17/ES z dne 19. decembra 2008 o ustanovitvi Odbora strokovnjakov za napotitev delavcev na delo (3) je treba vključiti v Sporazum.
            
         
               (4)
            
            
               Za dobro delovanje Sporazuma je treba Protokol 37 k Sporazumu razširiti, da bo vključeval Odbor strokovnjakov za napotitev delavcev na delo, ustanovljen s Sklepom 2009/17/ES, Prilogo XVIII pa je treba spremeniti, da se določijo postopki za udeležbo v tej skupini –
            
         SKLENIL:
   Člen 1
   Za točko 30 (Direktiva Evropskega parlamenta in Sveta 96/71/ES) Priloge XVIII k Sporazumu se vstavi naslednja točka:
   
               „30a.
            
            
               
                  32009 D 0017: Sklep Komisije 2009/17/ES z dne 19. decembra 2008 o ustanovitvi Odbora strokovnjakov za napotitev delavcev na delo (UL L 8, 13.1.2009, str. 26).
               Načini vključevanja držav Efte v skladu s členom 101 Sporazuma:
               V skladu s členom 3 Sklepa Komisije 2009/17/ES lahko vsaka država Efte imenuje dve osebi, ki na sestankih Odbora strokovnjakov za napotitev delavcev na delo sodelujeta kot opazovalca.“
            
         Člen 2
   V Protokol 37 k Sporazumu (ki vsebuje seznam iz člena 101) se vstavi naslednja točka:
   
               „33.
            
            
               Odbor strokovnjakov za napotitev delavcev na delo (Sklep Komisije 2009/17/ES).“
            
         Člen 3
   Besedilo Direktive 2009/17/ES v islandskem in norveškem jeziku, ki se objavi v Dopolnilu EGP k Uradnemu listu Evropske unije, je verodostojno.
   Člen 4
   Ta sklep začne veljati 3. julija 2010 pod pogojem, da so bila Skupnemu odboru EGP predložena vsa uradna obvestila v skladu s členom 103(1) Sporazuma (4).
   Člen 5
   Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.
   
      V Bruslju, 2. julija 2010
      
         
            Za Skupni odbor EGP
         
         
            Predsednik
         
         Stefán Haukur JÓHANNESSON
      
   
   
      (1)  UL L 181, 15.7.2010, str. 22.
   
      (2)  UL L 62, 11.3.2010, str. 65.
   
      (3)  UL L 8, 13.1.2009, str. 26.
   
      (4)  Navedena ni nobena ustavna zahteva.